ai4bharat/Pralekha huggingface dataset:
ਸ਼ਹਿਰੀ ਹਵਾਬਾਜ਼ੀ ਮੰਤਰਾਲਾ
ਸ਼ਹਿਰੀ ਹਵਾਬਾਜ਼ੀ ਖੇਤਰ ਲਈ ਸੰਚਾਲਨ ਲਾਗਤ ਨੂੰ ਕਾਬੂ ਹੇਠ ਲਿਆਉਣ ਲਈ ਸਰਕਾਰ ਵੱਲੋਂ ਚੁੱਕੇ ਗਏ ਕਦਮ
ਸਰਕਾਰ ਵੱਲੋਂ ਸ਼ਹਿਰੀ ਹਵਾਬਾਜ਼ੀ ਖੇਤਰ ਲਈ ਸੰਚਾਲਨ ਲਾਗਤ ਨੂੰ ਕਾਬੂ ਹੇਠ ਲਿਆਉਣ ਲਈ ਚੁੱਕੇ ਗਏ ਮੁੱਖ ਕਦਮਾਂ ਦਾ ਵੇਰਵਾ, ਹੇਠਾਂ ਦਿੱਤੇ ਅਨੁਸਾਰ ਹੈ:
1. ਵੱਖ ਵੱਖ ਨੀਤੀਗਤ ਉਪਾਵਾਂ ਰਾਹੀਂ ਏਅਰਲਾਈਨਾਂ ਨੂੰ ਸਹਾਇਤਾ ਪ੍ਰਦਾਨ ਕਰਨੀ।
2. ਏਅਰਪੋਰਟ ਅਥਾਰਟੀ ਆਫ਼ ਇੰਡੀਆ ਅਤੇ ਪ੍ਰਾਈਵੇਟ ਆਪਰੇਟਰਾਂ ਦੁਆਰਾ ਏਅਰਪੋਰਟ ਬੁਨਿਆਦੀ ਢਾਂਚਾ ਉਪਲਬਧ ਕਰਵਾਉਣਾ।
3. ਮੌਜੂਦਾ ਅਤੇ ਨਵੇਂ ਹਵਾਈ ਅੱਡਿਆਂ ਵਿੱਚ ਪੀਪੀਪੀ ਵਿਧੀ ਰਾਹੀਂ ਨਿੱਜੀ ਨਿਵੇਸ਼ਾਂ ਦਾ ਪ੍ਰਚਾਰ ਕਰਨਾ।
4. ਕੁਸ਼ਲ ਏਅਰਸਪੇਸ ਪ੍ਰਬੰਧਨ, ਛੋਟੇ ਮਾਰਗਾਂ ਅਤੇ ਬਾਲਣ ਦੀ ਘੱਟ ਖਪਤ ਲਈ ਭਾਰਤੀ ਹਵਾਈ ਸੈਨਾ ਦੇ ਨਾਲ ਤਾਲਮੇਲ ਵਿੱਚ ਭਾਰਤੀ ਹਵਾਈ ਖੇਤਰ ਵਿੱਚ ਰੂਟ ਨੂੰ ਤਰਕਸੰਗਤ ਬਣਾਉਣਾ।
5. ਘਰੇਲੂ ਰੱਖ–ਰਖਾਵ, ਮੁਰੰਮਤ ਅਤੇ ਓਵਰਹਾਲ  ਸੇਵਾਵਾਂ ਲਈ ਵਸਤੂਆਂ ਅਤੇ ਸੇਵਾਵਾਂ ਟੈਕਸ  ਦੀ ਦਰ 18% ਤੋਂ ਘਟਾ ਕੇ 5% ਕਰ ਦਿੱਤੀ ਗਈ ਹੈ।
6. ਉਸ ਤਾਰੀਖ ਤੱਕ, ਅੰਤਰਰਾਸ਼ਟਰੀ ਯਾਤਰੀ ਸੇਵਾਵਾਂ ਨੂੰ ਮੁੜ ਚਾਲੂ ਕਰਨ ਦੇ ਉਦੇਸ਼ ਨਾਲ 28 ਦੇਸ਼ਾਂ ਦੇ ਨਾਲ ਵਿਸ਼ੇਸ਼ ਏਅਰ-ਲਿੰਕ ਜਾਂ ਏਅਰ-ਬੱਬਲ ਸਥਾਪਤ ਕੀਤੇ ਗਏ ਹਨ ਜਦੋਂ ਕਿ ਨਿਯਮਤ ਅੰਤਰਰਾਸ਼ਟਰੀ ਉਡਾਣਾਂ ਕੋਵਿਡ-19 ਕਾਰਨ ਮੁਅੱਤਲ ਰਹੀਆਂ ਸਨ।
7. ਘਰੇਲੂ ਹਵਾਬਾਜ਼ੀ ਵਿੱਚ ਇੱਕ ਕੈਲੀਬਰੇਟਿਡ ਵਾਧਾ।
8. ਏਅਰਲਾਈਨਾਂ ਲਈ ਕਿਰਾਇਆ-ਬੈਂਡ ਨਿਰਧਾਰਤ ਕਰਨਾ
9. ਇੱਕ ਅਨੁਕੂਲ ਏਅਰਕ੍ਰਾਫਟ ਲੀਜ਼ਿੰਗ ਅਤੇ ਫਾਈਨੈਂਸਿੰਗ ਵਾਤਾਵਰਣ ਨੂੰ ਸਮਰੱਥ ਬਣਾਇਆ ਗਿਆ ਹੈ.
10. ਐਮਰਜੈਂਸੀ ਕ੍ਰੈਡਿਟ ਲਾਈਨ ਗਾਰੰਟੀ ਸਕੀਮ  3.0 ਦੇ ਅਧੀਨ ਲਾਭ ਸ਼ਹਿਰੀ ਹਵਾਬਾਜ਼ੀ ਖੇਤਰ ਨੂੰ ਵਧਾਏ ਗਏ ਹਨ.
ਇਹ ਜਾਣਕਾਰੀ ਸ਼ਹਿਰੀ ਹਵਾਬਾਜ਼ੀ ਮੰਤਰਾਲੇ ਵਿੱਚ ਰਾਜ ਮੰਤਰੀ ਜਨਰਲ  ਡਾ.ਵੀ.ਕੇ. ਸਿੰਘ, ਨੇ ਅੱਜ ਸ਼੍ਰੀਮਤੀ ਪ੍ਰਿਯੰਕਾ ਚਤੁਰਵੇਦੀ ਨੂੰ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
------------
ਆਰਕੇਜੇ/ਐਮ
(Visitor Counter : 107
ਰੱਖਿਆ ਮੰਤਰਾਲਾ
ਆਰਮਡ ਫੋਰਸਿਜ ਫਲੈਗ ਡੇਅ ਸੀਐਸਆਰ ਕਨਕਲੇਵ: ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਉਦਯੋਗ ਨੂੰ ਏ.ਐੱਫ.ਐੱਫ.ਡੀ. ਫੰਡ ਵਿੱਚ ਖੁੱਲ੍ਹੇ ਦਿਲ ਨਾਲ ਯੋਗਦਾਨ ਪਾਉਣ ਦੀ ਅਪੀਲ ਕੀਤੀ
ਆਰਮਡ ਫੋਰਸਿਜ਼ ਫਲੈਗ ਡੇਅ ਸੀਐਸਆਰ ਕਨਕਲੇਵ ਦਾ ਦੂਜਾ ਸੰਸਕਰਣ ਨਵੀਂ ਦਿੱਲੀ ਵਿੱਚ 04 ਦਸੰਬਰ 2020 ਨੂੰ ਵੈਬਿਨਾਰ ਦੇ ਰੂਪ ਵਿੱਚ ਆਯੋਜਿਤ ਕੀਤਾ ਗਿਆ । ਵੈਬਿਨਾਰ ਦੀ ਪ੍ਰਧਾਨਗੀ ਕਰਦਿਆਂ ਰਕਸ਼ਾ ਮੰਤਰੀ ਸ੍ਰੀ ਰਾਜਨਾਥ ਸਿੰਘ ਨੇ ਕਿਹਾ ਕਿ ਸਰਕਾਰ ਨੇ ਦੇਸ਼ ਦੇ ਵਿਕਾਸ ਵਿੱਚ ਨਿੱਜੀ ਖੇਤਰ ਦੀ ਭੂਮਿਕਾ ਅਤੇ ਮਹੱਤਤਾ ਨੂੰ ਮਾਨਤਾ ਦਿੱਤੀ ਹੈ । 2014 ਤੋਂ, ਜਦੋਂ ਐਨਡੀਏ ਸੱਤਾ ਵਿੱਚ ਆਈ ਹੈ, ਸਰਕਾਰ ਨੇ ਪ੍ਰਾਈਵੇਟ ਸੈਕਟਰ ਨੂੰ ਵਿਕਾਸ ਲਈ ਉਤਸ਼ਾਹਤ ਕੀਤਾ ਸੀ। ਰਕਸ਼ਾ ਮੰਤਰੀ ਨੇ ਕਿਹਾ ਕਿ ਰੱਖਿਆ ਖੇਤਰ ਜੋ ਕਿ ਨਿੱਜੀ ਖੇਤਰ ਲਈ ਸੀਮਾ ਤੋਂ ਬਾਹਰ ਸੀ, ਹੁਣ ਭਾਰਤੀ ਨਿੱਜੀ ਖੇਤਰ ਦਾ ਵੀ ਸਵਾਗਤ ਕਰਨ ਲਈ ਖੁੱਲ੍ਹਾ ਹੈ। ਉਨ੍ਹਾਂ ਕਿਹਾ ਕਿ ਰੱਖਿਆ ਖੇਤਰ ਵਿੱਚ ਨਿੱਜੀ ਖੇਤਰ ਦੀ ਭਾਗੀਦਾਰੀ ਨੂੰ ਉਤਸ਼ਾਹਤ ਕਰਨ ਲਈ ਕੁਝ ਇਨਕਲਾਬੀ ਕਦਮ ਚੁੱਕੇ ਗਏ ਹਨ ਅਤੇ ਉਦਯੋਗਾਂ ਨੂੰ ਬਣਦਾ ਲਾਭ ਲੈਣ ਲਈ ਅੱਗੇ ਆਉਣ ਦੀ ਅਪੀਲ ਕੀਤੀ ਗਈ ਹੈ ।
ਰਕਸ਼ਾ ਮੰਤਰੀ ਨੇ ਕਿਹਾ ਕਿ ਦੇਸ਼ ਦੀ ਪ੍ਰਭੂਸੱਤਾ ਦੀ ਰਾਖੀ ਲਈ ਲੜਨ ਦੀ ਪ੍ਰਕਿਰਿਆ ਵਿਚ ਸਾਡੀਆਂ ਫੌਜ਼ਾਂ ਇਥੋਂ ਤਕ ਕਿ ਕਈ ਵਾਰ ਆਪਣੀਆਂ ਜਾਨਾਂ ਵੀ ਵਾਰ ਦਿੰਦੀਆਂ ਹਨ, ਜਾਂ ਅਪਾਹਜ ਹੋ ਜਾਂਦੀਆਂ ਹਨ। "ਇਸ ਲਈ ਸਾਡੇ ਸਾਬਕਾ ਸੈਨਿਕਾਂ ਦਾ ਮੁੜ ਵਸੇਬਾ ਅਤੇ ਭਲਾਈ, ਸਾਡੇ ਸ਼ਹੀਦਾਂ ਅਤੇ ਸਾਡੇ ਅਪਾਹਜ ਸੈਨਿਕਾਂ ਦੇ ਵਾਰਿਸਾਂ ਦੀ ਜ਼ਿੰਮੇਵਾਰੀ ਸਾਰੇ ਨਾਗਰਿਕਾਂ ਦੀ ਹੈ ।" ਉਨ੍ਹਾਂ ਕਿਹਾ ਕਿ “ਫਲੈਗ ਡੇਅ ਸਾਨੂੰ ਏਐਫਐਫਡੀ ਫੰਡ ਵਿੱਚ ਯੋਗਦਾਨ ਪਾ ਕੇ ਇਸ ਜ਼ਿੰਮੇਵਾਰੀ ਨੂੰ ਨਿਭਾਉਣ ਦਾ ਮੌਕਾ ਪ੍ਰਦਾਨ ਕਰਦਾ ਹੈ। ” ਈਐਸਐਮ ਦੇ ਆਪਣੇ ਸਾਬਕਾ ਸੈਨਿਕਾਂ ਦੀਆਂ ਸੇਵਾਵਾਂ ਦੀ ਭਾਵਨਾ ਨੂੰ ਯਾਦ ਕਰਦਿਆਂ ਰਕਸ਼ਾ ਮੰਤਰੀ ਨੇ ਕਿਹਾ ਕਿ ਕੋਵਿਡ -19 ਮਹਾਮਾਰੀ ਦੇ ਮੁਸ਼ਕਲ ਦਿਨਾਂ ਦੌਰਾਨ ਵੀ ਉਨ੍ਹਾਂ ਨੇ ਸਥਾਨਕ ਪ੍ਰਸ਼ਾਸਨ ਨੂੰ ਸੰਪਰਕ ਟਰੇਸਿੰਗ, ਕਮਿਉਨਿਟੀ ਨਿਗਰਾਨੀ ਅਤੇ ਕੁਆਰੰਟੀਨ ਪ੍ਰਬੰਧਨ ਆਦਿ ਕੰਮਾਂ ਵਿਚ ਸਹਾਇਤਾ ਕੀਤੀ।
ਰੱਖਿਆ ਉਤਪਾਦਨ ਬਾਰੇ ਸਕੱਤਰ ਸ਼੍ਰੀ ਰਾਜ ਕੁਮਾਰ ਅਤੇ ਉਦਯੋਗ ਦੇ ਨੇਤਾਵਾਂ ਅਤੇ ਸੀਐਸਆਰ ਮੁਖੀਆਂ ਨੇ ਇਸ ਸੰਮੇਲਨ ਵਿੱਚ ਹਿੱਸਾ ਲਿਆ।
ਆਰਮਡ ਫੋਰਸਿਜ਼ ਫਲੈਗ ਡੇਅ ਪਿਛਲੇ ਸਾਲਾਂ ਦੀ ਤਰ੍ਹਾਂ 07 ਦਸੰਬਰ 2020 ਨੂੰ ਪੂਰੇ ਦੇਸ਼ ਵਿੱਚ ਮਨਾਇਆ ਜਾਵੇਗਾ। 1949 ਤੋਂ, ਇਹ ਦਿਨ ਸ਼ਹੀਦਾਂ ਦੇ ਨਾਲ ਨਾਲ ਯੂਨੀਫਾਰਮ ਵਿੱਚ ਮਰਦਾਂ ਅਤੇ ਔਰਤਾਂ ਦਾ ਸਨਮਾਨ ਕਰਨ ਲਈ ਮਨਾਇਆ ਜਾਂਦਾ ਹੈ, ਜੋ ਦੇਸ਼ ਦੀ ਇੱਜ਼ਤ ਦੀ ਰਾਖੀ ਲਈ ਸਾਡੀਆਂ ਸਰਹੱਦਾਂ 'ਤੇ ਬਹਾਦਰੀ ਨਾਲ ਲੜਦੇ ਹਨ।
----------------------------------
ਏਬੀਬੀ / ਨਾਮਪੀ / ਕੇ.ਏ.
(Visitor Counter : 69
ਰੱਖਿਆ ਮੰਤਰਾਲਾ
ਅੰਤਰਰਾਸ਼ਟਰੀ ਸਰਹੱਦ ਤੇ ਘੁਸਪੈਠ ਦੀਆਂ ਕੋਸਿ਼ਸ਼ਾਂ
ਸੁਰੱਖਿਆ ਬਲਾਂ / ਗ੍ਰਿਹ ਮੰਤਰਾਲੇ ਦੀ ਰਿਪੋਰਟ 2021 ਅਨੁਸਾਰ  ਘੁਸਪੈਠ ਦੇ ਮਾਮਲਿਆਂ ਅਤੇ ਘੁਸਪੈਠੀਆਂ ਦੀ ਗਿਣਤੀ ਜੋ ਮਾਰੇ ਅਤੇ ਫੜ੍ਹੇ ਗਏ ਸਨ ਹੇਠ ਲਿਖੇ ਅਨੁਸਾਰ ਹੈ ।
|
|
S. No.
|
|
Name of Border
|
|
Infiltration Attempts
|
|
Infiltrators killed
|
|
Infiltrators apprehended
|
|
1.
|
|
Indo-Pakistan Border
|
|
33
|
|
11
|
|
20
|
|
2.
|
|
Indo-Bangladesh Border
|
|
441
|
|
1
|
|
740
ਇਸ ਤੋਂ ਇਲਾਵਾ ਇਸ ਸਾਲ  ਭਾਰਤ ਨੇਪਾਲ ਸਰਹੱਦ ਦੇ ਨਾਲ 11 ਘੁਸਪੈਠੀਆਂ ਨੂੰ ਫੜਿਆ ਗਿਆ ਹੈ । ਭਾਰਤ ਚੀਨ ਸਰਹੱਦ ਤੇ ਘੁਸਪੈਠ ਦੇ ਕੋਈ ਮਾਮਲੇ ਸਾਹਮਣੇ ਨਜ਼ਰ ਨਹੀਂ ਆਏ ਸਨ । ਭਾਰਤ ਮਿਆਂਮਾਰ ਸਰਹੱਦ ਤੇ 01—02—2021 ਤੋਂ ਫੌਜੀ ਤਖ਼ਤਾ ਪਲਟਣ ਤੋਂ ਬਾਅਦ 8,486 ਮਿਆਂਮਾਰ ਨਾਗਰਿਕ/ਰਿਫਿਊਜ਼ੀ ਸਰਹੱਦ ਪਾਰ ਕਰਕੇ ਭਾਰਤ ਵਿੱਚ ਆਏ ਸਨ। ਜਿਹਨਾਂ ਵਿੱਚੋਂ 5,796 ਨੂੰ ਵਾਪਸ ਭੇਜ ਦਿੱਤਾ ਗਿਆ ਹੈ ਅਤੇ 2,690 ਅਜੇ ਵੀ ਭਾਰਤ ਵਿੱਚ ਹਨ । ਸਰਹੱਦੀ ਗਾਰਡ ਬਲਾਂ ਦੁਆਰਾਂ ਫੜੇ ਗਏ ਘੁਸਪੈਠੀਆਂ ਨੂੰ ਸੰਬੰਧਿਤ ਸੂਬਾ ਪੁਲਿਸ ਨੂੰ ਸਪੁਰਦ ਕਰ ਦਿੱਤਾ ਜਾਂਦਾ ਹੈ ।
ਇਹ ਜਾਣਕਾਰੀ ਅੱਜ ਰਾਜ ਸਭਾ ਵਿੱਚ ਡਾਕਟਰ ਸਸਮਿਤ ਪਾਤਰਾ ਨੂੰ ਇੱਕ ਲਿਖਤੀ ਜਵਾਬ ਵਿੱਚ ਰੱਖਿਆ ਰਾਜ ਮੰਤਰੀ ਸ਼੍ਰੀ ਅਜੈ ਭੱਟ ਨੇ ਦਿੱਤੀ ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ ਕੁੱਲ 215.26 ਕਰੋੜ  ਕੋਵਿਡ ਰੋਧੀ ਟੀਕੇ ਲਗਾਏ ਜਾ ਚੁੱਕੇ ਹਨ
ਬੀਤੇ 24 ਘੰਟਿਆਂ ਵਿੱਚ 30,76,305 ਟੀਕੇ ਲਗਾਏ ਗਏ
ਭਾਰਤ ਵਿੱਚ ਵਰਤਮਾਨ ਵਿੱਚ 47,176 ਐਕਟਿਵ ਕੇਸ ਹਨ
ਐਕਟਿਵ ਕੇਸ 0.11% ਹਨ
ਰਿਕਵਰੀ ਰੇਟ ਵਰਤਮਾਨ ਵਿੱਚ 98.71% ਹੈ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 5,975 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 4,39,25,239 ਰੋਗੀ ਠੀਕ ਹੋਏ।
ਬੀਤੇ 24 ਘੰਟਿਆਂ ਦੇ ਦੌਰਾਨ 5,221 ਨਵੇਂ ਕੇਸ ਸਾਹਮਣੇ ਆਏ
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ  ਹੈ
ਸਪਤਾਹਿਕ ਪਾਜ਼ਿਟਿਵਿਟੀ ਦਰ  ਹੈ
ਹੁਣ ਤੱਕ ਕੁੱਲ 88.95 ਕਰੋੜ ਟੈਸਟ ਕੀਤੇ ਗਏ; ਪਿਛਲੇ 24 ਘੰਟਿਆਂ ਵਿੱਚ 1,84,965 ਟੈਸਟ ਕੀਤੇ ਗਏ
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਕੋਵਿਡ-19 ਟੀਕੇ ਦੀ ਉਪਲਬਧਤਾ
ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ 164.36 ਕਰੋੜ ਤੋਂ ਅਧਿਕ ਟੀਕੇ ਪ੍ਰਦਾਨ ਕੀਤੇ ਗਏ
ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਹੁਣ ਵੀ 12.43 ਕਰੋੜ ਤੋਂ ਅਧਿਕ ਅਤਿਰਿਕਤ ਅਤੇ ਬਿਨਾ ਇਸਤੇਮਾਲ ਹੋਈਆਂ ਖੁਰਾਕਾਂ ਮੌਜੂਦ ਹਨ
ਕੇਂਦਰ ਸਰਕਾਰ ਦੇਸ਼ਭਰ ਵਿੱਚ ਕੋਵਿਡ-19 ਟੀਕਾਕਰਣ ਦਾ ਦਾਇਰਾ ਵਿਸਤ੍ਰਿਤ ਕਰਨ ਅਤੇ ਲੋਕਾਂ ਨੂੰ ਟੀਕੇ ਲਗਾਉਣ ਦੀ ਗਤੀ ਨੂੰ ਤੇਜ਼ ਕਰਨ ਦੇ ਲਈ ਪ੍ਰਤੀਬੱਧ ਹੈ। ਰਾਸ਼ਟਰਵਿਆਪੀ ਕੋਵਿਡ-19 ਟੀਕਾਕਰਣ 16 ਜਨਵਰੀ 2021 ਨੂੰ ਸ਼ੁਰੂ ਹੋਇਆ ਸੀ। ਕੋਵਿਡ-19 ਦੇ ਟੀਕੇ ਨੂੰ ਸਭ ਦੇ ਲਈ ਉਪਲਬਧ ਕਰਵਾਉਣ ਦੇ ਲਈ ਨਵਾਂ ਪੜਾਅ 21 ਜੂਨ 2021 ਤੋਂ ਸ਼ੁਰੂ ਕੀਤਾ ਗਿਆ ਸੀ। ਟੀਕਾਕਰਣ ਮੁਹਿੰਮ ਦੀ ਗਤੀ ਨੂੰ ਅਧਿਕ ਤੋਂ ਅਧਿਕ ਟੀਕੇ ਦੀ ਉਪਲਬਧਤਾ ਦੇ ਜ਼ਰੀਏ ਵਧਾਇਆ ਗਿਆ ਹੈ। ਇਸ ਦੇ ਤਹਿਤ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਟੀਕੇ ਦੀ ਉਪਲਬਧਤਾ ਬਾਰੇ ਪਹਿਲਾਂ ਸੂਚਨਾ ਪ੍ਰਦਾਨ ਕੀਤੀ ਜਾਂਦੀ ਹੈ, ਤਾਕਿ ਉਹ ਬਿਹਤਰ ਯੋਜਨਾ ਦੇ ਨਾਲ ਟੀਕੇ ਲਗਾਉਣ ਦਾ ਬੰਦੋਬਸਤ ਕਰ ਸਕਣ ਅਤੇ ਟੀਕੇ ਦੀ ਸਪਲਾਈ ਚੇਨ ਨੂੰ ਦਰੁਸਤ ਕੀਤਾ ਜਾ ਸਕੇ।
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਹਿੱਸੇ ਦੇ ਰੂਪ ਵਿੱਚ ਕੇਂਦਰ ਸਰਕਾਰ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਮੁਫ਼ਤ ਕੋਵਿਡ ਟੀਕੇ ਪ੍ਰਦਾਨ ਕਰਕੇ ਉਨ੍ਹਾਂ ਨੂੰ ਪੂਰਨ ਸਹਿਯੋਗ ਦੇ ਰਹੀ ਹੈ। ਟੀਕੇ ਦੀ ਸਰਬ-ਉਪਲਬਧਤਾ ਦੇ ਨਵੇਂ ਪੜਾਅ ਵਿੱਚ, ਕੇਂਦਰ ਸਰਕਾਰ ਟੀਕਾ ਨਿਰਮਾਤਾਵਾਂ ਤੋਂ 75% ਟੀਕੇ ਖਰੀਦ ਕੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਮੁਫ਼ਤ ਪ੍ਰਦਾਨ ਕਰੇਗੀ।
|
|
ਟੀਕਿਆਂ ਦੀਆਂ ਖੁਰਾਕਾਂ
|
|

|
|
ਹੁਣ ਤੱਕ ਹੋਈ ਸਪਲਾਈ
|
|
1,64,36,66,725
|
|
ਬਾਕੀ ਟੀਕੇ
|
|
12,43,49,361
ਕੇਂਦਰ ਸਰਕਾਰ ਦੁਆਰਾ ਹੁਣ ਤੱਕ ਮੁਫ਼ਤ ਅਤੇ ਸਿੱਧੇ ਰਾਜ ਸਰਕਾਰ ਖਰੀਦ ਦੇ ਜ਼ਰੀਏ ਟੀਕੇ ਦੀਆਂ 164.36 ਕਰੋੜ ਤੋਂ ਅਧਿਕ  ਖੁਰਾਕਾਂ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਉਪਲਬਧ ਕਰਵਾਈਆਂ ਗਈਆਂ ਹਨ।
ਹੁਣ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਕੋਵਿਡ-19 ਟੀਕੇ ਦੀਆਂ 12.43 ਕਰੋੜ ਤੋਂ ਅਧਿਕ  ਅਤਿਰਿਕਤ ਅਤੇ ਬਿਨਾ ਇਸਤੇਮਾਲ ਹੋਈਆਂ ਖੁਰਾਕਾਂ ਉਪਲਬਧ ਹਨ, ਜਿਨ੍ਹਾਂ ਨੂੰ ਲਗਾਇਆ ਜਾਣਾ ਹੈ।
ਮੰਤਰੀ ਮੰਡਲ
ਕੈਬਨਿਟ ਨੇ ਭਾਰਤੀ ਸਕਿਉਰਿਟੀਜ਼ ਅਤੇ ਐਕਸਚੇਂਜ ਬੋਰਡ ਅਤੇ ਵਿੱਤੀ ਰੈਗੂਲੇਟਰੀ ਕਮਿਸ਼ਨ, ਮੰਗੋਲੀਆ ਦੇ ਦਰਮਿਆਨ ਦੁਵੱਲੇ ਸਹਿਮਤੀ ਪੱਤਰ  'ਤੇ ਦਸਤਖ਼ਤ ਕਰਨ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਕੈਬਨਿਟ ਨੇ ਅੱਜ ਸਕਿਉਰਿਟੀਜ਼ ਐਂਡ ਐਕਸਚੇਂਜ ਬੋਰਡ ਆਵ੍ ਇੰਡੀਆ  ਅਤੇ ਫਾਈਨੈਨਸ਼ੀਅਲ ਰੈਗੂਲੇਟਰੀ ਕਮਿਸ਼ਨ, ਮੰਗੋਲੀਆ  ਦੇ ਦਰਮਿਆਨ ਇੱਕ ਦੁਵੱਲੇ ਸਹਿਮਤੀ ਪੱਤਰ  ਉੱਤੇ ਦਸਤਖ਼ਤ ਕਰਨ ਦੇ ਪ੍ਰਸਤਾਵ ਨੂੰ ਮਨਜ਼ੂਰੀ ਦੇ ਦਿੱਤੀ ਹੈ।
ਮੁੱਖ ਪ੍ਰਭਾਵ:
ਐੱਫਆਰਸੀ, ਸੇਬੀ ਵਾਂਗ, ਇੰਟਰਨੈਸ਼ਨਲ ਔਰਗੇਨਾਈਜ਼ੇਸ਼ਨ ਆਵ੍ ਸਕਿਓਰਿਟੀਜ਼ ਕਮਿਸ਼ਨਸ ਦੇ ਮਲਟੀਲੈਟਰਲ ਐੱਮਓਯੂ  ਲਈ ਇੱਕ ਸਹਿ-ਦਸਤਖ਼ਤਕਰਤਾ ਹੈ। ਹਾਲਾਂਕਿ, ਆਈਓਐੱਸਸੀਓ ਐੱਮਐੱਮਓਯੂ ਦੇ ਦਾਇਰੇ ਵਿੱਚ ਟੈਕਨੀਕਲ ਸਹਾਇਤਾ ਲਈ ਵਿਵਸਥਾ ਨਹੀਂ ਹੈ। ਪ੍ਰਸਤਾਵਿਤ ਦੁਵੱਲਾ ਐੱਮਓਯੂ, ਸਕਿਉਰਿਟੀਜ਼ ਕਾਨੂੰਨਾਂ ਨੂੰ ਪ੍ਰਭਾਵੀ ਢੰਗ ਨਾਲ ਲਾਗੂ ਕਰਨ ਲਈ ਸੂਚਨਾ ਸਾਂਝਾਕਰਣ ਫ੍ਰੇਮਵਰਕ ਨੂੰ ਮਜ਼ਬੂਤ ਕਰਨ ਵਿੱਚ ਯੋਗਦਾਨ ਪਾਉਣ ਦੇ ਨਾਲ-ਨਾਲ, ਇੱਕ ਟੈਕਨੀਕਲ ਸਹਾਇਤਾ ਪ੍ਰੋਗਰਾਮ ਸਥਾਪਿਤ ਕਰਨ ਵਿੱਚ ਵੀ ਮਦਦ ਕਰੇਗਾ। ਟੈਕਨੀਕਲ ਸਹਾਇਤਾ ਪ੍ਰੋਗਰਾਮ ਪੂੰਜੀ ਬਜ਼ਾਰਾਂ, ਸਮਰੱਥਾ ਨਿਰਮਾਣ ਗਤੀਵਿਧੀਆਂ ਅਤੇ ਸਟਾਫ਼ ਲਈ ਟ੍ਰੇਨਿੰਗ ਪ੍ਰੋਗਰਾਮਾਂ ਨਾਲ ਸਬੰਧਿਤ ਮਾਮਲਿਆਂ 'ਤੇ ਸਲਾਹ-ਮਸ਼ਵਰੇ ਜ਼ਰੀਏ ਅਥਾਰਿਟੀਆਂ ਨੂੰ ਲਾਭ ਪਹੁੰਚਾਏਗਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਭਾਰਤ ਦੇ ਕਈ ਹਿੱਸਿਆਂ ਵਿੱਚ ਬਹੁਤ ਜ਼ਿਆਦਾ ਮੀਂਹ ਪੈਣ ਨਾਲ ਪੈਦਾ ਹੋਈ ਸਥਿਤੀ ਦਾ ਜਾਇਜ਼ਾ ਲਿਆ
ਸੀਨੀਅਰ ਮੰਤਰੀਆਂ ਅਤੇ ਅਧਿਕਾਰੀਆਂ ਨਾਲ ਗੱਲਬਾਤ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਭਾਰਤ ਦੇ ਕਈ ਹਿੱਸਿਆਂ ਵਿੱਚ ਬਹੁਤ ਜ਼ਿਆਦਾ ਮੀਂਹ ਪੈਣ ਨਾਲ ਪੈਦਾ ਹੋਈ ਸਥਿਤੀ ਦਾ ਜਾਇਜ਼ਾ ਲੈਣ ਲਈ ਸੀਨੀਅਰ ਮੰਤਰੀਆਂ ਅਤੇ ਅਧਿਕਾਰੀਆਂ ਨਾਲ ਗੱਲਬਾਤ ਕੀਤੀ।
ਪ੍ਰਧਾਨ ਮੰਤਰੀ ਦਫ਼ਤਰ ਨੇ ਟਵੀਟ ਕੀਤਾ:
‘‘ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਭਾਰਤ ਦੇ ਕਈ ਹਿੱਸਿਆਂ ਵਿੱਚ ਬਹੁਤ ਜ਼ਿਆਦਾ ਮੀਂਹ ਪੈਣ ਨਾਲ ਪੈਦਾ ਹੋਈ ਸਥਿਤੀ ਦਾ ਜਾਇਜ਼ਾ ਲੈਣ ਲਈ ਸੀਨੀਅਰ ਮੰਤਰੀਆਂ ਅਤੇ ਅਧਿਕਾਰੀਆਂ ਨਾਲ ਗੱਲਬਾਤ ਕੀਤੀ। ਸਥਾਨਕ ਪ੍ਰਸ਼ਾਸਨ, ਐੱਨਡੀਆਰਐੱਫ ਅਤੇ ਐੱਸਡੀਆਰਐੱਫ ਦੀਆਂ ਟੀਮਾਂ ਪ੍ਰਭਾਵਿਤ ਲੋਕਾਂ ਦੀ ਭਲਾਈ ਸੁਨਿਸ਼ਚਿਤ ਕਰਨ ਲਈ ਕੰਮ ਕਰ ਰਹੀਆਂ ਹਨ।’’
ਪ੍ਰਧਾਨ ਮੰਤਰੀ ਦਫਤਰ
‘ਮੇਕ ਇਨ ਇੰਡੀਆ’ ਅਤੇ ‘ਮੇਕ ਫੌਰ ਦ ਵਰਲਡ’ ਦੀ ਇੱਕ ਬਿਹਤਰੀਨ ਉਦਾਹਰਣ ਹੋਵੇਗਾ, ਪੀਐੱਮ ਮਿੱਤ੍ਰ ਮੈਗਾ ਟੈਕਸਟਾਈਲ ਪਾਰਕ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕਿਹਾ ਹੈ ਕਿ ਤਮਿਲ ਨਾਡੂ, ਤੇਲੰਗਾਨਾ, ਕਰਨਾਟਕ, ਮਹਾਰਾਸ਼ਟਰ, ਗੁਜਰਾਤ, ਮੱਧ ਪ੍ਰਦੇਸ਼ ਅਤੇ ਉੱਤਰ ਪ੍ਰਦੇਸ਼ ਵਿੱਚ ਪੀਐੱਮ ਮਿੱਤ੍ਰ ਮੈਗਾ ਟੈਕਸਟਾਈਲ ਪਾਰਕ ਸਥਾਪਿਤ ਕੀਤੇ ਜਾਣਗੇ, ਜੋ 5ਐੱਫ  ਵਿਜ਼ਨ ਦੇ ਅਨੁਰੂਪ ਟੈਕਸਟਾਈਲ ਸੈਕਟਰ ਨੂੰ ਹੁਲਾਰਾ ਦੇਵੇਗਾ। ਉਨ੍ਹਾਂ ਨੇ ਅੱਗੇ ਕਿਹਾ ਕਿ ਪੀਐੱਮ ਮਿੱਤ੍ਰ ਮੈਗਾ ਟੈਕਸਟਾਈਲ ਪਾਰਕ ਟੈਕਸਟਾਈਲ ਸੈਕਟਰ ਦੇ ਲਈ ਅਤਿਆਧੁਨਿਕ ਢਾਂਚਾ ਪ੍ਰਦਾਨ ਕਰਨਗੇ, ਕਰੋੜਾਂ ਦਾ ਨਿਵੇਸ਼ ਆਕਰਸ਼ਿਤ ਕਰਨਗੇ ਅਤੇ ਲੱਖਾਂ ਨੌਕਰੀਆਂ ਦੀ ਸਿਰਜਣਾ ਕਰਨਗੇ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਪੀਐੱਮ ਮਿੱਤ੍ਰ ਮੈਗਾ ਟੈਕਸਟਾਈਲ ਪਾਰਕ 5ਐੱਫ  ਵਿਜ਼ਨ ਦੇ ਅਨੁਰੂਪ ਟੈਕਸਟਾਈਟਲ ਸੈਕਟਰ ਨੂੰ ਹੁਲਾਰਾ ਦੇਣਗੇ। ਇਹ ਸਾਂਝਾ ਕਰਦੇ ਹੋਏ, ਖੁਸ਼ੀ ਹੋ ਰਹੀ ਹੈਕਿ ਪੀਐੱਮ ਮਿਤ੍ਰ ਮੈਗਾ ਟੈਕਸਟਾਈਲ ਪਾਰਕ ਤਮਿਲ ਨਾਡੂ, ਤੇਲੰਗਾਨਾ, ਕਰਨਾਟਕ, ਮਹਾਰਾਸ਼ਟਰ, ਗੁਜਰਾਤ, ਐੱਮਪੀ  ਅਤੇ ਯੂਪੀ  ਵਿੱਚ
“ਪੀਐੱਮ ਮਿੱਤ੍ਰ ਮੈਗਾ ਟੈਕਸਟਾਈਲ ਪਾਰਕ ਟੈਕਸਟਾਈਲ ਸੈਕਟਰ ਦੇ ਲਈ ਅਤਿਆਧੁਨਿਕ ਢਾਂਚਾ ਪ੍ਰਦਾਨ ਕਰਨਗੇ, ਕਰੋੜਾਂ ਦਾ ਨਿਵੇਸ਼ ਆਕਰਸ਼ਿਤ ਕਰਨਗੇ ਅਤੇ ਲੱਖਾਂ ਨੌਕਰੀਆਂ ਦੀ ਸਿਰਜਣਾ ਕਰਨਗੇ। ਇਹ ‘ਮੇਕ ਇਨ ਇੰਡੀਆ’ ਅਤੇ ‘ਮੇਕ ਫੌਰ ਦ ਵਰਲਡ’ ਦੀ ਇੱਕ ਬਿਹਤਰੀਨ ਉਦਹਾਰਣ ਹੋਵੇਗੀ। #PragatiKaPMMitra”
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਵਿਗਿਆਨੀ ਕੋਵਿਡ -19 ਦੇ ਟ੍ਰਾਜੈਕਟਰੀ ਚਾਰਟ ਲਈ ਸੂਤਰ ਮਾਡਲ ‘ਤੇ ਕੰਮ ਕਰ ਰਹੇ ਹਨ
ਅਸੀਂ ਵਿਗਿਆਨੀ , ਜੋ ਕੋਵਿਡ-19 ਦੇ ਟ੍ਰਾਜੈਕਟਰੀ ਚਾਰਟ ਲਈ ਸੂਤਰ ਮਾਡਲ ‘ਤੇ ਕੰਮ ਕਰ ਰਹੇ ਹਾਂ, ਸਾਡੇ ਮੈਥੇਮੈਟੀਕਲ ਮਾਡਲ ਦੀਆਂ ਭਵਿੱਖਬਾਣੀਆਂ ਨਾਲ ਸੰਬੰਧਿਤ ਕੁੱਝ ਤੱਥਾਂ ਦੇ ਬਾਰੇ ਸਪੱਸ਼ਟ ਰੂਪ ਨਾਲ ਦੱਸਣਾ ਚਾਹੁੰਦੇ ਹਨ । ਖਾਸਕਰ ਜਦੋਂ ਇਨ੍ਹਾਂ ਵਿਚੋਂ ਕੁੱਝ ਭਵਿੱਖਬਾਣੀਆਂ ਨੂੰ ਗਲਤ ਢੰਗ ਨਾਲ ਸਮਝਿਆ ਅਤੇ ਪੇਸ਼ ਕੀਤਾ ਗਿਆ ਹੈ, ਅਜਿਹਾ ਕਰਨਾ ਜ਼ਰੂਰੀ ਹੈ । ਮੀਡੀਆ ਤੋਂ ਆਈਆਂ ਕੁਝ ਹਾਲ ਦੀਆਂ ਰਿਪੋਰਟਾਂ ਤੋਂ ਅਜਿਹਾ ਲੱਗਦਾ ਹੈ ਕਿ ਸੂਤਰ ਮਾਡਲ ‘ਤੇ ਕੰਮ ਕਰਨ ਵਾਲੇ ਵਿਗਿਆਨੀਆਂ ਨੇ ਮਾਰਚ ਵਿੱਚ ਦੂਜੀ ਲਹਿਰ ਦੇ ਬਾਰੇ ਸੁਚੇਤ ਕੀਤਾ ਸੀ , ਲੇਕਿਨ ਇਸ ‘ਤੇ ਧਿਆਨ ਨਹੀਂ ਦਿੱਤਾ ਗਿਆ । ਇਹ ਗਲਤ ਹੈ । ਰਾਸ਼ਟਰੀ ਪੱਧਰ ‘ਤੇ ਇਸ ਮਹਾਮਾਰੀ ਦੇ ਖਿਲਾਫ ਪ੍ਰਤਿਕਿਰਿਆ ਨੂੰ ਤਾਲਮੇਲ ਕਰਨ ਵਾਲੇ ਸਰਕਾਰ ਦੇ ਸੀਨੀਅਰ ਅਧਿਕਾਰੀਆਂ ਵਿੱਚੋਂ ਇੱਕ ਨੇ 2 ਅਪ੍ਰੈਲ ਨੂੰ ਬੁਲਾਈ ਗਈ ਇੱਕ ਬੈਠਕ ਵਿੱਚ ਸਾਡੇ ਤੋਂ ਇਨਪੁਟ ਮੰਗੇ ਸਨ। ਅਸੀਂ ਸੰਕੇਤ ਦਿੱਤਾ ਕਿ ਸੂਤਰ ਮਾਡਲ ਨੇ ਅਪ੍ਰੈਲ ਦੇ ਤੀਸਰੇ ਹਫ਼ਤੇ ਤੱਕ ਦੂਜੀ ਲਹਿਰ ਦੇ ਚਰਮ ‘ਤੇ ਪਹੁੰਚਣ ਦੀ ਭਵਿੱਖਵਾਣੀ ਕੀਤੀ ਹੈ ਅਤੇ ਪ੍ਰਤਿਦਿਨ ਮਾਮਲਿਆਂ ਦੀ ਸੰਖਿਆ ਲਗਭਗ 1 ਲੱਖ ਰਹਿਣ ਦੀ ਸੰਭਾਵਨਾ ਹੈ । ਸਾਫ਼ ਤੌਰ ‘ਤੇ ਇਸ ਮਾਮਲੇ ਵਿੱਚ ਸੂਤਰ ਮਾਡਲ ਦੀ ਭਵਿੱਖਵਾਣੀ ਹੇਠਾਂ ਦਿੱਤੇ ਗਏ ਕਾਰਨਾਂ ਤੋਂ ਗਲਤ ਨਿਕਲੀ ।
ਅਸੀਂ ਵਾਇਰਸ ਦੇ ਪ੍ਰਸਾਰ ਦੀ ਭਵਿੱਖਵਾਣੀ ਕਰਨ ਲਈ ਇੱਕ ਮੈਥੇਮੈਟੀਕਲ ਮਾਡਲ ‘ਤੇ ਕੰਮ ਕਰ ਰਹੇ ਹਾਂ । ਇੱਥੇ ਇਹ ਧਿਆਨ ਰੱਖਣਾ ਮਹੱਤਵਪੂਰਨ ਹੈ ਕਿ ਕੋਈ ਵੀ ਮੈਥੇਮੈਟੀਕਲ ਮਾਡਲ ਕੇਵਲ ਉਦੋਂ ਕੁਝ ਨਿਸ਼ਚਿਤਤਾ ਦੇ ਨਾਲ ਭਵਿੱਖ ਦੇ ਬਾਰੇ ਭਵਿੱਖਵਾਣੀ ਕਰ ਸਕਦਾ ਹੈ, ਜਦੋਂ ਵਾਇਰਸ ਦਾ ਆਯਾਮ ਅਤੇ ਇਸ ਦੀ ਪ੍ਰਸਾਰ ਸਮਰੱਥਾ ਸਮੇਂ ਦੇ ਨਾਲ ਉੱਚਿਤ ਰੂਪ ਨਾਲ ਨਾ ਬਦਲੇ। ਮੈਥੇਮੈਟੀਕਲ ਮਾਡਲ ਬਿਨਾ– ਦਵਾਈ ਅਧਾਰਿਤ ਉਪਾਵਾਂ ਜਿਵੇਂ ਕਈ ਨੀਤੀਗਤ ਫੈਸਲਿਆਂ ਦੇ ਸਮਾਨ ਵਿਕਲਪਿਕ ਸੀਨੇਰੀਓ ਦੀ ਭਵਿੱਖਵਾਣੀ ਕਰਨ ਦੀ ਇੱਕ ਪਰਿਕ੍ਰੀਆ ਦੇ ਬਾਰੇ ਵੀ ਦੱਸ ਸਕਦੇ ਹਨ । ਕੋਵਿਡ - 19 ਦੇ ਮਾਮਲੇ ਵਿੱਚ , ਇਹ ਬਿਲਕੁੱਲ ਸਪਸ਼ਟ ਹੈ ਕਿ ਵਾਇਰਸ ਦੀ ਪ੍ਰਕਿਰਤੀ ਬਹੁਤ ਤੇਜ਼ੀ ਨਾਲ ਬਦਲ ਰਹੀ ਹੈ। ਅਜਿਹੀ ਸਥਿਤੀ ਵਿੱਚ , ਕੋਵਿਡ - 19 ਨਾਲ ਜੁੜੀ ਕਿਸੇ ਵੀ ਭਵਿੱਖਵਾਣੀ ਵਿੱਚ ਲਗਾਤਾਰ , ਕਦੇ - ਕਦੇ ਲਗਭਗ ਰੋਜਾਨਾ , ਫੇਰ ਬਦਲ ਕਰਕੇ ਉਸ ਨੂੰ ਦਰੁਸਤ ਰੱਖਣਾ ਚਾਹੀਦਾ ਹੈ ।
ਅਸੀਂ ਸਰਕਾਰ ਦੇ ਨਾਲ ਮਿਲ ਕੇ ਕੰਮ ਕਰ ਰਹੇ ਹਾਂ ਅਤੇ ਸਾਡੇ ਇਨਪੁਟ ਨੂੰ ਹਮੇਸ਼ਾ ਸਕਾਰਾਤਮਕ ਤਰੀਕੇ ਨਾਲ ਲਿਆ ਗਿਆ ਹੈ । ਭਲੇ ਹੀ ਅਸੀਂ ਪੂਰਵ ਵਿੱਚ ਦੂਜੀ ਲਹਿਰ ਦੀ ਸਟੀਕ ਪ੍ਰਕਿਰਤੀ ਦਾ ਅਨੁਮਾਨ ਨਹੀਂ ਲਗਾ ਸਕੇ, ਲੇਕਿਨ ਅਸੀਂ ਇਸ ਮਹਾਮਾਰੀ ਦੇ ਭਵਿੱਖ ਦੇ ਪਰਿਖੇਪ ਵਕਰ ਦਾ ਬਿਹਤਰ ਤਰੀਕੇ ਨਾਲ ਅਨੁਮਾਨ ਲਗਾਉਣ ਦੇ ਆਪਣੇ ਯਤਨਾਂ ਨੂੰ ਜਾਰੀ ਰੱਖਿਆ ਹੈ ।
ਮਨਿੰਦਰ ਅੱਗਰਵਾਲ, ਪ੍ਰੋਫੈਸਰ, ਆਈਆਈਟੀ ਕਾਨਪੁਰ ;
ਮਾਧੁਰੀ ਕਨਿਟਕਰ, ਡਿਪਟੀ ਚੀਫ਼ , ਇੰਟੀਗ੍ਰੇਟਿਡ ਡਿਫੈਂਸ ਸਟਾਫ ;
ਐੱਮ.ਵਿਦਿਆਸਾਗਰ, ਪ੍ਰੋਫੈਸਰ, ਆਈਆਈਟੀ ਹੈਦਰਾਬਾਦ।
ਪਸ਼ੂ ਪਾਲਣ, ਡੇਅਰੀ ਅਤੇ ਮੱਛੀ ਪਾਲਣ ਮੰਤਰਾਲਾ
ਸ਼੍ਰੀ ਪੁਰਸ਼ੋਤਮ ਰੁਪਾਲਾ ਨੇ 20ਵੀਂ ਪਸ਼ੂਧਨ ਗਣਨਾ ਦੇ ਅਧਾਰ ‘ਤੇ ਨਸਲ ਦੇ ਅਨੁਸਾਰ ਪਸ਼ੂਧਨ ਅਤੇ ਪੋਲਟਰੀ ਰਿਪੋਰਟ ਜਾਰੀ ਕੀਤੀ
ਨਸਲ ਦੇ ਅਨੁਸਾਰ ਪਸ਼ੂਧਨ ਤੇ ਪੋਲਟਰੀ ਪੰਛੀਆਂ ਦੀ ਗਣਨਾ ਕੀਤੀ ਗਈ
19 ਚੋਣਵਿਆਂ ਪ੍ਰਜਾਤੀਆਂ ਦੀਆਂ 184 ਵੈਧ ਸਵਦੇਸ਼ੀ/ਵਿਦੇਸ਼ੀ ਅਤੇ ਕੋਰਸਾਬ੍ਰਿਡ ਨਸਲਾਂ ਕਵਰ ਕੀਤੀਆਂ ਗਈਆ
ਕੇਂਦਰੀ ਮੱਛੀਪਾਲਨ, ਪਸ਼ੂਪਾਲਨ ਅਤੇ ਡੇਅਰੀ ਮੰਤਰੀ ਸ਼੍ਰੀ ਪੁਰਸ਼ੋਤਮ ਰੁਪਾਲਾ ਨੇ ਅੱਜ ਨਵੀਂ ਦਿੱਲੀ ਵਿੱਚ 20ਵੀਂ ਪਸ਼ੂਧਨ ਗਣਨਾ ਦੇ ਅਧਾਰ ‘ਤੇ ਨਸਲ ਦੇ ਅਨੁਸਾਰ ਪਸ਼ੂਧਨ ਅਤੇ ਪੋਲਟਰੀ ਰਿਪੋਰਟ ਜਾਰੀ ਕੀਤੀ। ਇਸ ਅਵਸਰ ‘ਤੇ ਮੱਛੀ ਪਾਲਨ, ਪਸ਼ੂਪਾਲਨ, ਡੇਅਰੀ ਅਤੇ ਸੂਚਨਾ ਤੇ ਪ੍ਰਸਾਰਣ ਰਾਜਮੰਤਰੀ ਡਾ. ਐੱਲ. ਮੁਰੂਗਨ, ਪਸ਼ੂਪਾਲਨ, ਵਿਭਾਗ ਦੇ ਸਕੱਤਰ ਸ਼੍ਰੀ ਅਤੁਲ ਚਤੁਰਵੇਦੀ ਅਤੇ ਸੰਯੁਕਤ ਸਕੱਤਰ ਸ਼੍ਰੀ ਉਪਮਨਿਊ ਬਸੂ ਮੌਜੂਦ ਸਨ।
ਸ਼੍ਰੀ ਰੁਪਾਲਾ ਨੇ ਪਸ਼ੂਧਨ ਨੂੰ ਉਨੰਤ ਬਣਾਉਣ ਲਈ ਰਿਪੋਰਟ ਦੇ ਮਹੱਤਵ ‘ਤੇ ਪ੍ਰਕਾਸ਼ ਪਾਇਆ ਅਤੇ ਨੀਤੀ-ਨਿਰਮਾਤਾਵਾਂ ਅਤੇ ਖੋਜਕਰਤਾਵਾਂ ਲਈ ਇਸ ਦੀ ਉਪਯੋਗਿਤਾ ‘ਤੇ ਬਲ ਦਿੱਤਾ। ਨਸਲ ਦੇ ਅਨੁਸਾਰ ਡਾਟਾ ਸੰਗ੍ਰਿਹ ਕਰਨ ਦਾ ਕੰਮ 20ਵੀਂ ਪਸ਼ੂਧਨ ਗਣਨਾ, 2019 ਦੇ ਨਾਲ ਕੀਤਾ ਗਿਆ। ਦੇਸ਼ ਤੋਂ ਪਹਿਲੀ ਬਾਰ ਨਸਲ ਦੇ ਅਨੁਸਾਰ ਡਾਟਾ ਸੰਗ੍ਰਿਹ ਦਾ ਕੰਮ ਕੀਤਾ ਗਿਆ। ਡਾਟਾ ਇੱਕਠਾ ਕਰਨ ਦਾ ਕੰਮ ਕਾਗਜ ਦੇ ਸਥਾਨ ‘ਤੇ ਟੈਬਲੇਟ ਕੰਪਿਊਟਰ ਦਾ ਇਸਤੇਮਾਲ ਕਰਕੇ ਕੀਤਾ ਗਿਆ, ਜੋ ਵਾਸਤਵ ਵਿੱਚ ਅਨੋਖਾ ਯਤਨ ਹੈ।
ਨੈਸ਼ਨਲ ਬਿਊਰੋ ਆਵ੍ ਐਨੀਮਲ ਜੈਨੇਟਿਕ ਰਿਸੋਰਸਜ਼  ਦੀ ਮਾਨਤਾ ਦੇ ਅਧਾਰ ‘ਤੇ ਪਸ਼ੂਧਨ ਅਤੇ ਪੋਲਟਰੀ ਪੰਛੀਆਂ ਦੀ ਗਣਨਾ ਕੀਤੀ ਗਈ। ਪਸ਼ੂਧਨ ਖੇਤਰ ਦੇ ਮਹੱਤਵ ‘ਤੇ ਵਿਚਾਰ ਕਰਦੇ ਹੋਏ ਨੀਤੀ-ਨਿਰਮਾਤਾ ਅਤੇ ਖੋਜਕਰਤਾ ਲਈ ਇਹ ਜ਼ਰੂਰੀ ਹੋ ਜਾਂਦਾ ਹੈ ਕਿ ਉਹ ਪਸ਼ੂਧਨ ਪ੍ਰਜਾਤੀਆਂ ਦੀਆਂ ਵੱਖ-ਵੱਖ ਨਸਲਾਂ ਦਾ ਪਤਾ ਲਗਾਏ, ਤਾਕਿ ਪਸ਼ੂਧਨ ਪ੍ਰਜਾਤੀਆਂ ਦੇ ਉਤਪਾਦ ਅਤੇ ਹੋਰ ਉਦੇਸ਼ਾਂ ਲਈ ਅਧਿਕਤਮ ਉਪਲਬਧੀ ਦੇ ਉਦੇਸ਼ ਨਾਲ ਜੈਨੇਟਿਕ ਅੱਪਗ੍ਰੇਡ ਕੀਤਾ ਜਾ ਸਕੇ।
ਨਸਲ ਦੇ ਅਨੁਸਾਰ ਪਸ਼ੂਧਨ ਅਤੇ ਪੋਲਟਰੀ ਰਿਪੋਰਟ ਦੇ ਪ੍ਰਮੁੱਖ ਆਕਰਸ਼ਣ ਇਸ ਪ੍ਰਕਾਰ ਹਨ-
-
ਰਿਪੋਰਟ ਵਿੱਚ ਐੱਨਬੀਏਜੀਆਰ  ਦੁਆਰਾ ਰਜਿਸਟ੍ਰੇਡ 19 ਚੋਣਵਿਆਂ ਪ੍ਰਜਾਤੀਆਂ ਦੀ 184 ਮਾਨਤਾ ਪ੍ਰਾਪਤ ਸਵਦੇਸ਼ੀ/ਵਿਦੇਸ਼ੀ ਅਤੇ ਸੰਕਰ ਨਸਲਾਂ ਨੂੰ ਸ਼ਾਮਲ ਕੀਤਾ ਗਿਆ ਹੈ।
-
ਰਿਪੋਰਟ ਵਿੱਚ 41 ਮਾਨਤਾ ਪ੍ਰਾਪਤ ਸਵਦੇਸ਼ੀ ਮਵੇਸ਼ੀ ਹਨ ਜਦਕਿ 4 ਵਿਦੇਸ਼ੀ/ਕਰੌਸਬ੍ਰੀਡ ਨਸਲਾਂ ਸ਼ਾਮਲ ਹਨ।
-
ਰਿਪੋਰਟ ਦੇ ਅਨੁਸਾਰ ਕੁੱਲ ਮਵੇਸ਼ੀਆਂ ਦੀ ਅਬਾਦੀ ਵਿੱਚ ਵਿਦੇਸ਼ੀ ਅਤੇ ਕਰੌਸਬ੍ਰੀਡ ਪਸ਼ੂ ਦਾ ਯੋਗਦਾਨ ਲਗਭਗ 26.5% ਹੈ ਜਦਕਿ 73.5% ਸਵਦੇਸ਼ੀ ਅਤੇ ਬਿਨਾ ਵਰਗ ਦੇ ਮਵੇਸ਼ੀ ਹਨ।
-
ਕੁੱਲ ਵਿਦੇਸ਼ੀ/ ਕਰੌਸਬ੍ਰੀਡ ਮਵੇਸ਼ੀਆਂ ਵਿੱਚ ਸੰਕਟ ਹੋਲਸਟੀਨ ਫ੍ਰਾਈਜ਼ਿਅਨ  ਦੇ 39.3% ਦੀ ਤੁਲਨਾ ਵਿੱਚ ਸੰਕਟ ਜਰਸੀ ਦਾ ਹਿੱਸਾ 49.3% ਹੈ।
-
ਕੁੱਲ ਦੇਸ਼ੀ ਮਵੇਸ਼ੀਆਂ ਵਿੱਚ ਗਿਰ, ਲਖੀਮੀ ਅਤੇ ਸਾਹੀਵਾਲ ਨਸਲਾਂ ਦਾ ਪ੍ਰਮੁੱਖ ਯੋਗਦਾਨ ਹੈ।
-
ਮੱਝ ਵਿੱਚ ਮੁਰ੍ਰਾ ਨਸਲ ਦਾ ਪ੍ਰਮੁੱਖ ਯੋਗਦਾਨ 42.8% ਹੈ, ਜੋ ਆਮ ਤੌਰ ‘ਤੇ, ਉੱਤਰ ਪ੍ਰਦੇਸ਼ ਅਤੇ ਰਾਜਸਥਾਨ ਵਿੱਚ ਪਾਇਆ ਜਾਂਦਾ ਹੈ।
-
ਭੇੜ ਵਿੱਚ 3 ਵਿਦੇਸ਼ੀ ਅਤੇ 26 ਦੇਸ਼ੀ ਨਸਲਾਂ ਪਾਈਆਂ ਗਈਆਂ। ਸ਼ੁੱਧ ਵਿਦੇਸ਼ੀ ਨਸਲਾਂ ਵਿੱਚ ਕੌਰੀਡੇਲ ਨਸਲ ਦਾ ਯੋਗਦਾਨ ਪ੍ਰਮੁੱਖ ਰੂਪ ਤੋਂ 17.3% ਹੈ ਅਤੇ ਸਵਦੇਸ਼ੀ ਨਸਲਾਂ ਵਿੱਚ ਨੇਲੋਰ ਨਸਲ ਦਾ ਯੋਗਦਾਨ 20.0% ਹਿੱਸੇਦਾਰੀ ਦੇ ਨਾਲ ਸ਼੍ਰੇਣੀ ਵਿੱਚ ਸਭ ਤੋਂ ਅਧਿਕ ਹੈ।
-
ਦੇਸ਼ ਵਿੱਚ ਬੱਕਰੀਆਂ ਦੀਆਂ 28 ਦੇਸ਼ੀ ਨਸਲਾਂ ਪਾਈਆਂ ਗਈਆਂ ਹਨ। ਬਲੈਕ ਬੰਗਾਲ ਨਸਲ ਦਾ ਯੋਗਦਾਨ 18.6% ਦੇ ਨਾਲ ਸਭ ਤੋਂ ਅਧਿਕ ਹੈ।
-
ਵਿਦੇਸ਼ੀ/ ਕਰੌਸਬ੍ਰੀਡ ਸੂਅਰਾਂ ਵਿੱਚ ਨਸਲ ਦੇ ਸੂਅਰ ਦਾ ਯੋਗਦਾਨ 86.6% ਹੈ, ਜਦਕਿ ਯੌਰਕਸ਼ਾਇਰ ਦਾ ਯੋਗਦਾਨ 8.4% ਹੈ। ਸਵਦੇਸ਼ੀ ਸੂਰਾਂ ਵਿੱਚ ਡੂਮ ਨਸਲ ਦਾ ਯੋਗਦਾਨ 3.9% ਹੈ।
-
ਘੋੜਾ ਅਤੇ ਟੱਟੂ ਵਿੱਚ ਮਾਰਵਾੜੀ ਨਸਲ ਦਾ ਹਿੱਸਾ ਪ੍ਰਮੁੱਖ ਰੂਪ ਤੋਂ 9.8% ਹੈ।
-
ਗਧੇ ਵਿੱਚ ਸਪੀਤੀ ਨਸਲ ਦੀ ਹਿੱਸੇਦਾਰੀ 8.3% ਹੈ।
-
ਊਠ ਵਿੱਚ ਬੀਕਾਨੇਰੀ ਨਸਲ ਦਾ ਯੋਗਦਾਨ 29.6% ਹੈ।
-
ਪੋਲਟਰੀ, ਦੇਸੀ ਮੁਰਗੀ ਵਿੱਚ, ਅਸੀਲ ਨਸਲ ਮੁੱਖ ਰੂਪ ਤੋਂ ਬੈਕਯਾਰਡ ਪੋਲਟਰੀ ਪਾਲਨ ਅਤੇ ਵਪਾਰਕ ਪੋਲਟਰੀ ਫਾਰਮ ਦੋਨਾਂ ਵਿੱਚ ਯੋਗਦਾਨ ਕਰਦੀ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸੰਵਤਸਰੀ ਦੇ ਮੌਕੇ 'ਤੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਸੰਵਤਸਰੀ ਦੇ ਮੌਕੇ ‘ਤੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਇੱਕ ਐਕਸ ਪੋਸਟ ਵਿੱਚ ਕਿਹਾ;
“ਸੰਵਤਸਰੀ ਮੁਆਫ਼ੀ ਅਤੇ ਏਕਤਾ ਦੀ ਸ਼ਕਤੀ ਨੂੰ ਦਰਸਾਉਂਦਾ ਹੈ। ਆਓ ਆਪਸੀ ਮਤਭੇਦਾਂ ਨੂੰ ਪਾਸੇ ਰੱਖੀਏ ਅਤੇ ਕਰੁਣਾ ਅਤੇ ਇਕਜੁੱਟਤਾ ਹਮੇਸ਼ਾ ਸਾਡੀ ਮਾਰਗਦਰਸ਼ਕ ਰੌਸ਼ਨੀ ਬਣੀ ਰਹੇ। ਮਿੱਛਾਮੀ ਦੁੱਕੜਮ  !”
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਬਜ਼ੁਰਗਾਂ ਦੇ ਲਈ ਟੋਲ ਫ੍ਰੀ ਹੈਲਪਲਾਈਨ ਐਲਡਰਲਾਈਨ  ਕਈ ਰਾਜਾਂ ਵਿੱਚ ਸ਼ੁਰੂ
ਮਈ, 2021 ਦੇ ਅੰਤ ਤੱਕ ਸਾਰੇ ਰਾਜਾਂ ਵਿੱਚ ਸ਼ੁਰੂ ਹੋਣ ਦੀ ਸੰਭਾਵਨਾ
ਕੋਵਿਡ ਮਹਾਮਾਰੀ ਦੇ ਦੌਰਾਨ ਬਜ਼ੁਰਗਾਂ ਦੀ ਸਮੱਸਿਆਵਾਂ ਨੂੰ ਦੂਰ ਕਰਨ ਲਈ, ਸਮਾਜਿਕ ਨਿਆਂ ਅਤੇ ਅਧਿਕਾਰਿਤਾ ਮੰਤਰਾਲੇ ਨੇ ਐਲਡਰਲਾਈਨ ਯੋਜਨਾ ਦੇ ਤਹਿਤ ਪ੍ਰਮੁੱਖ ਰਾਜਾਂ ਵਿੱਚ ਸੂਝਵਾਨ ਕਾਲ ਸੈਂਟਰ ਸ਼ੁਰੂ ਕੀਤੇ ਹਨ। ਇਹ ਸੁਵਿਧਾ 5 ਰਾਜਾਂ ਜਿਵੇਂ ਉੱਤਰ ਪ੍ਰਦੇਸ਼, ਮੱਧ ਪ੍ਰਦੇਸ਼, ਰਾਜਸਥਾਨ, ਤਾਮਿਲਨਾਡੂ ਅਤੇ ਕਰਨਾਟਕ ਵਿੱਚ ਪਹਿਲੇ ਤੋਂ ਹੀ ਚਾਲੂ ਹੈ। ਤੇਲੰਗਾਨਾ ਵਿੱਚ, ਇਹ ਸੁਵਿਧਾ ਇੱਕ ਸਾਲ ਤੋਂ ਅਧਿਕ ਸਮੇਂ ਤੋਂ ਕੰਮ ਕਰ ਰਹੀ ਹੈ।
ਮਈ, 2021 ਦੇ ਅੰਤ ਤੱਕ ਸਾਰੇ ਰਾਜਾਂ ਵਿੱਚ ਇਸ ਸੇਵਾ ਨੂੰ ਸ਼ੁਰੂ ਕਰਨ ਦਾ ਯਤਨ ਕੀਤਾ ਜਾ ਰਿਹਾ ਹੈ।
ਇਨ੍ਹਾਂ ਕਾਲ ਸੈਂਟਰਾਂ ‘ਤੇ ਟੋਲ ਫ੍ਰੀ ਨੰਬਰ 14567 ਰਾਹੀਂ ਸੰਪਰਕ ਕੀਤਾ ਜਾ ਸਕਦਾ ਹੈ। ਸਾਰੇ ਬਜ਼ੁਰਗਾਂ ਨੂੰ ਇਸ ਸੁਵਿਧਾ ਦਾ ਉਪਯੋਗ ਕਰਨ ਦੀ ਸਲਾਹ ਦਿੱਤੀ ਜਾ ਸਕਦੀ ਹੈ। ਐਲਡਰਲਾਈਨ ਟਾਟਾ ਟਰੱਸਟ ਅਤੇ ਐੱਨਐੱਸਈ ਫਾਉਂਡੇਸ਼ਨ ਦੀ ਸਹਾਇਤਾ ਨਾਲ ਸੰਚਾਲਿਤ ਇੱਕ ਸੁਵਿਧਾ ਹੈ।
ਕਾਲ ਸੈਂਟਰਾਂ ਦੀ ਵਰਤਮਾਨ ਸਥਿਤੀ ਹੇਠਾਂ ਦਿੱਤੀ ਗਈ ਹੈ:
|
|
ਰਾਜ
|
|
ਕਿਸ ਦਿਨ ਸ਼ੁਰੂ ਹੋਈ
|
|
ਅਧਿਕਾਰੀਆਂ ਦੀ ਸੰਖਿਆ
|
|
ਕਾਰਵਾਈ ਯੋਗ ਕਾਲ ਦੀ ਸੰਖਿਆ
|
|
ਕਿੰਨੇ ਲੋਕਾਂ ਨੇ ਸੁਵਿਧਾ ਦੇ ਲਈ ਸੰਪਰਕ ਕੀਤਾ
|
|
ਅਰਜ਼ੀਆਂ ਦਾ ਨਿਪਟਾਰਾ
|
|
ਤਾਮਿਲਨਾਡੂ
|
|
28 ਅਪ੍ਰੈਲ 2021
|
|
8
|
|
71
|
|
25
|
|
15
|
|
ਮੱਧ ਪ੍ਰਦੇਸ਼
|
|
28 ਅਪ੍ਰੈਲ 2021
|
|
4
|
|
163
|
|
12
|
|
5
|
|
ਰਾਜਸਥਾਨ
|
|
28 ਅਪ੍ਰੈਲ 2021
|
|
4
|
|
25
|
|
8
|
|
3
|
|
ਕਰਨਾਟਕ
|
|
28 ਅਪ੍ਰੈਲ 2021
|
|
3
|
|
122
|
|
6
|
|
1
|
|
ਉੱਤਰ ਪ੍ਰਦੇਸ਼
|
|
14 ਮਈ 2021
|
|
6
|
|
94
|
|
13
|
|
7
|
||
||
||
||
||
|
ਭਾਰਤੀ ਪ੍ਰਤੀਯੋਗਿਤਾ ਕਮਿਸ਼ਨ
ਕੰਪੀਟੀਸ਼ਨ ਕਮਿਸ਼ਨ ਆਵ੍ ਇੰਡੀਆ  ਨੇ ਜਨਰਾਲੀ ਪਾਰਟੀਸਿਪੇਸ਼ੰਸ ਨੀਦਰਲੈਂਡ੍ਸ ਐੱਨ. ਵੀ. ਦੁਆਰਾ ਫਿਊਚਰ ਜਨਰਾਲੀ ਇੰਡੀਆ ਲਾਈਫ ਇੰਸ਼ਿਓਰੈਂਸ ਕੰਪਨੀ ਲਿਮਿਟੇਡ ਦੇ ਸ਼ੇਅਰਾਂ ਦੇ ਅਧਿਗ੍ਰਹਿਣ ਨੂੰ ਪ੍ਰਵਾਨਗੀ ਪ੍ਰਦਾਨ ਕੀਤੀ
ਕੰਪੀਟੀਸ਼ਨ ਕਮਿਸ਼ਨ ਆਵ੍ ਇੰਡੀਆ  ਨੇ ਜਨਰਾਲੀ ਪਾਰਟੀਸਿਪੇਸ਼ੰਸ ਨੀਦਰਲੈਂਡ੍ਸ ਐੱਨ. ਵੀ. ਦੁਆਰਾ ਫਿਊਚਰ ਜਨਰਾਲੀ ਇੰਡੀਆ ਲਾਈਫ ਇੰਸ਼ਿਓਰੈਂਸ ਕੰਪਨੀ ਲਿਮਿਟੇਡ ਦੇ ਸ਼ੇਅਰਾਂ ਦੀ ਪ੍ਰਾਪਤੀ ਨੂੰ ਪ੍ਰਵਾਨਗੀ ਪ੍ਰਦਾਨ ਕਰ ਦਿੱਤੀ ਹੈ, ਜਿਸ ਦੇ ਨਤੀਜੇ ਸਦਕਾ ਐੱਫਜੀਐੱਲਆਈਸੀ ਵਿੱਚ ਜੀਪੀਐੱਨ ਦੀ ਸ਼ੇਅਰ ਹੋਲਡਿੰਗ 49 ਪ੍ਰਤੀਸ਼ਤ ਤੋਂ ਵਧ ਕੇ ਲਗਭਗ 71 ਪ੍ਰਤੀਸ਼ਤ ਹੋ ਜਾਵੇਗੀ।
ਪ੍ਰਸਤਾਵਿਤ ਪ੍ਰਾਪਤੀ ਮੌਜੂਦਾ ਸ਼ੇਅਰਹੋਲਡਿੰਗ ਵਿੱਚ ਵਾਧੇ ਨਾਲ ਜੁੜਿਆ ਹੈ, ਭਾਵ ਐੱਫਜੀਐੱਲਆਈਸੀ  ਵਿੱਚ ਜੀਪੀਐੱਨ  ਦੀ ਸ਼ੇਅਰ ਸੰਖਿਆ ਵਿੱਚ ਵਾਧਾ। ਜੀਪੀਐੱਨ ਨੇ ਪ੍ਰਸਤਾਵ ਕੀਤਾ ਹੈ ਕਿ ਐੱਫਜੀਐੱਲਆਈਸੀ ਦੇ ਇਕਵਿਟੀ ਸ਼ੇਅਰਾਂ ਵਿੱਚ ਵਾਧਾ ਕੀਤਾ ਜਾਵੇਗਾ। ਇਹ ਵਾਧਾ ਕਿਸ਼ਤ ਵਿੱਚ ਹੋਵੇਗਾ। ਇਸ ਦੇ ਬਾਅਦ ਐੱਫਜੀਐੱਲਆਈਸੀ ਵਿੱਚ ਜੀਪੀਐੱਨ ਦੀ ਕੁੱਲ ਸ਼ੇਅਰਹੋਲਡਿੰਗ 49 ਪ੍ਰਤੀਸ਼ਤ ਤੋਂ ਵਧ ਕੇ ਲਗਭਗ 71 ਪ੍ਰਤੀਸ਼ਤ ਹੋ ਜਾਵੇਗੀ, ਜੋ ਨਿਮਨਲਿਖਿਤ ਅਨੁਸਾਰ ਹੋਵੇਗੀ:
-
ਐੱਫਜੀਐੱਲਆਈਸੀ ਦੇ ਇਕਵਿਟੀ ਸ਼ੇਅਰਾਂ ਨੂੰ ਪ੍ਰਾਪਤ ਕਰਨਾ, ਜਿਸ ਨੂੰ ਪ੍ਰਾਥਮਿਕ ਅਲਾਟਮੈਂਟ ਦੇ ਜ਼ਰੀਏ ਐੱਫਜੀਐੱਲਆਈਸੀ ਜਾਰੀ ਕਰੇਗੀ 
-
ਇੰਡਸਟ੍ਰੀਅਲ ਇਨਵੈਸਟਮੈਂਟ ਟ੍ਰਸਟਸ ਲਿਮਿਟੇਡ  ਦੇ ਐੱਫਜੀਐੱਲਆਈਸੀ ਵਿੱਚ ਲਗੇ ਸਾਰੇ ਸ਼ੇਅਰਾਂ ਨੂੰ ਖਰੀਦ ਕੇ : ਆਈਆਈਟੀਐੱਲ ਪੂਰੀ ਤਰ੍ਹਾਂ ਐੱਫਜੀਐੱਲਆਈਸੀ ਤੋਂ ਬਾਹਰ ਨਿਕਲ ਜਾਵੇਗੀ ਅਤੇ ਉਹ ਐੱਫਜੀਐੱਲਆਈਸੀ ਦੀ ਸ਼ੇਅਰਹੋਲਡਿੰਗ ਨਹੀਂ ਕਰੇਗੀ, ਤੇ
-
ਐੱਫਜੀਐੱਲਆਈਸੀ ਦੇ ਇਕਵਿਟੀ ਸ਼ੇਅਰਾਂ ਨੂੰ ਪ੍ਰਾਪਤ ਕਰਨਾ, ਜਿਸ ਨੂੰ ਪ੍ਰਾਥਮਿਕ ਅਲਾਟਮੈਂਟ ਦੇ ਜ਼ਰੀਏ ਐੱਫਜੀਐੱਲਆਈਸੀ ਜਾਰੀ ਕਰੇਗੀ 
ਜੀਪੀਐੱਨ ਪੂਰੀ ਤਰ੍ਹਾਂ ਨਾਲ ਐੱਸੀਕਿਊਰੇਜ਼ੀਓਨੀ ਜਨਰਾਲੀ ਐੱਸ. ਪੀ. ਏ  ਦੀ ਪੂਰਨ ਸਵਾਮਿਤਵ ਵਾਲੀ ਸਹਾਇਕ ਕੰਪਨੀ ਹੈ। ਐੱਸੀਕਿਊਰੇਜ਼ੀਓਨੀ ਜਨਰਾਲੀ ਐੱਸ. ਪੀ.ਏ ਸਾਰੀਆਂ ਜਨਰਾਲੀ ਕੰਪਨੀਆਂ ਦੀ ਮੂਲ ਕੰਪਨੀ ਹੈ। ਜਨਰਾਲੀ ਗਰੁੱਪ ਵੈਸ਼ਵਿਕ ਬੀਮਾ ਕੰਪਨੀ ਹੈ ਅਤੇ ਭਾਰਤ ਵਿੱਚ ਐੱਫਜੀਐੱਲਆਈਸੀ ਦੇ ਜ਼ਰੀਏ ਜੀਵਨ ਬੀਮਾ ਉਦਯੋਗ ਵਿੱਚ ਕੰਮ ਕਰ ਰਹੀ ਹੈ। ਭਾਰਤ ਵਿੱਚ ਐੱਫਜੀਐੱਲਆਈਸੀ ਦੇ ਜ਼ਰੀਏ ਜੀਪੀਐੱਨ ਜੀਵਨ ਬੀਮਾ ਸੇਵਾਵਾਂ ਪ੍ਰਦਾਨ ਕਰਨ ਦੀਆਂ ਗਤੀਵਿਧੀਆਂ ਵਿੱਚ ਸ਼ਾਮਲ ਹੈ।
ਐੱਫਜੀਐੱਲਆਈਸੀ ਇੱਕ ਜੀਵਨ ਬੀਮਾ ਕੰਪਨੀ ਹੈ, ਜੋ ਭਾਰਤ ਵਿੱਚ ਜੀਵਨ ਬੀਮਾ ਸੇਵਾਵਾਂ/ਉਤਪਾਦਾਂ ਦੀ ਵਿਕ੍ਰੀ ਵਿੱਚ ਸ਼ਾਮਲ ਹੈ। ਐੱਫਜੀਐੱਲਆਈਸੀ ਉਪਭੋਗਤਾਵਾਂ ਦੀ ਵਿੱਤੀ ਸੁਰੱਖਿਆ ਦੇ ਲਈ ਸਰਲ ਸਮਾਧਾਨ ਉਪਲੱਬਧਤਾ ਦੀ ਪ੍ਰਾਸੰਗਿਕ ਅਤੇ ਬੀਮਾ ਤੱਕ ਸੁਗਮ ਪਹੁੰਚ ਹੋ ਸਕੇ।
ਸੀਸੀਆਈ ਦੇ ਵਿਸਤ੍ਰਿਤ ਆਦੇਸ਼ ਦੀ ਪਾਲਣਾ ਕੀਤੀ ਜਾਵੇਗੀ।
ਬਿਜਲੀ ਮੰਤਰਾਲਾ
ਸ਼੍ਰੀ ਆਰ ਕੇ ਸਿੰਘ ਨੇ ਮੁੱਖ ਮੰਤਰੀਆਂ ਨੂੰ ਕੋਲੇ ਦਾ ਸਟਾਕ ਜਮ੍ਹਾਂ ਕਰਨ ਲਈ ਜੈਨਕੋਸ ਦੁਆਰਾ ਚੁੱਕੇ ਜਾਣ ਵਾਲੇ ਤਤਕਾਲ ਕਦਮਾਂ ਬਾਰੇ ਪੱਤਰ ਲਿਖਿਆ
ਜੇਕਰ ਕੋਲਾ ਨਹੀਂ ਚੁੱਕਿਆ ਗਿਆ ਤਾਂ ਆਰਸੀਆਰ ਦੀ ਅਲਾਟਮੈਂਟ ਹੋਰ ਲੋੜਵੰਦ ਰਾਜਾਂ ਨੂੰ ਕੀਤੀ ਜਾਵੇਗੀ
ਕੇਂਦਰੀ ਬਿਜਲੀ ਅਤੇ ਨਵੀਨ ਅਤੇ ਅਖੁੱਟ ਊਰਜਾ ਮੰਤਰੀ, ਸ਼੍ਰੀ ਆਰ ਕੇ ਸਿੰਘ ਨੇ ਰਾਜਾਂ ਨੂੰ ਲਿਖਿਆ ਹੈ ਕਿ ਮਾਨਸੂਨ ਸੀਜ਼ਨ ਦੌਰਾਨ ਆਪਣੀਆਂ ਜ਼ਰੂਰਤਾਂ ਨੂੰ ਪੂਰਾ ਕਰਨ ਲਈ ਰਾਜਾਂ ਦੇ ਜੈਨਕੋਸ  ਨੂੰ ਮਿਸ਼ਰਣ  ਲਈ ਕੋਲੇ ਦੀ ਦਰਾਮਦ ਕਰਨ ਲਈ ਤੁਰੰਤ ਕਦਮ ਚੁੱਕਣ ਲਈ ਕਿਹਾ ਜਾ ਸਕਦਾ ਹੈ। ਮੰਤਰੀ ਨੇ ਹਰਿਆਣਾ, ਉੱਤਰ ਪ੍ਰਦੇਸ਼, ਕਰਨਾਟਕ ਅਤੇ ਪੱਛਮ ਬੰਗਾਲ ਨੂੰ ਵੱਖੋ-ਵੱਖਰੇ ਪੱਤਰ ਲਿਖ ਕੇ ਚਿੰਤਾ ਜ਼ਾਹਰ ਕੀਤੀ ਹੈ ਕਿ ਇਨ੍ਹਾਂ ਰਾਜਾਂ ਵਿੱਚ ਕੋਲੇ ਦੀ ਦਰਾਮਦ ਲਈ ਟੈਂਡਰ ਪ੍ਰਕਿਰਿਆ ਜਾਂ ਤਾਂ ਸ਼ੁਰੂ ਹੀ ਨਹੀਂ ਹੋਈ ਜਾਂ ਪੂਰੀ ਨਹੀਂ ਹੋਈ।
ਬਿਜਲੀ ਮੰਤਰਾਲੇ ਨੇ ਇਸ ਤੋਂ ਪਹਿਲਾਂ ਸਟੇਟ ਜੈਨਕੋਸ ਨੂੰ ਬਲੈਂਡਿੰਗ ਦੇ ਉਦੇਸ਼ਾਂ ਲਈ ਕੋਲੇ ਦੀ ਜ਼ਰੂਰਤ ਦਾ 10 ਪ੍ਰਤੀਸ਼ਤ ਦਰਾਮਦ ਕਰਨ ਦੀ ਸਲਾਹ ਦਿੱਤੀ ਸੀ। ਰਾਜਾਂ ਨੂੰ 31.5.2022 ਤੱਕ ਆਰਡਰ ਦੇਣ ਦੀ ਸਲਾਹ ਦਿੱਤੀ ਗਈ ਸੀ ਤਾਂ ਕਿ 30.6.2022 ਤੱਕ 50% ਮਾਤਰਾ, 31.8.2022 ਤੱਕ 40% ਅਤੇ 31.10.2022 ਤੱਕ ਬਾਕੀ 10% ਦੀ ਡਿਲਿਵਰੀ ਯਕੀਨੀ ਬਣਾਈ ਜਾ ਸਕੇ।
ਸ਼੍ਰੀ ਸਿੰਘ ਨੇ ਅੱਗੇ ਕਿਹਾ ਕਿ ਸਟੇਟ ਜੈਨਕੋਸ ਕੋਲੇ ਦਾ ਸਟਾਕ ਜਮ੍ਹਾਂ ਕਰਨ ਲਈ ਆਰਸੀਆਰ ਮੋਡ ਅਧੀਨ ਪੇਸ਼ ਕੀਤੇ ਗਏ ਕੋਲੇ ਦੀ ਪੂਰੀ ਮਾਤਰਾ ਨੂੰ ਤੇਜ਼ੀ ਨਾਲ ਚੁੱਕ ਸਕਦੇ ਹਨ। ਉਨ੍ਹਾਂ ਜ਼ੋਰ ਦੇ ਕੇ ਕਿਹਾ ਕਿ ਕਿਸੇ ਵੀ ਕਾਰਨ ਅਸਫ਼ਲਤਾ ਦੀ ਸਥਿਤੀ ਵਿੱਚ, ਕਮੀ ਨੂੰ ਪੂਰਾ ਕਰਨ ਲਈ ਵਾਧੂ ਘਰੇਲੂ ਕੋਲਾ ਦੇਣਾ ਸੰਭਵ ਨਹੀਂ ਹੋਵੇਗਾ। ਉਨ੍ਹਾਂ ਅੱਗੇ ਕਿਹਾ ਕਿ ਜੇਕਰ ਆਰਸੀਆਰ ਅਲਾਟਮੈਂਟ ਨੂੰ ਨਹੀਂ ਚੁੱਕਿਆ ਜਾਂਦਾ ਤਾਂ ਇਹ ਹੋਰ ਲੋੜਵੰਦ ਸਟੇਟ ਜੈਨਕੋਸ ਨੂੰ ਅਲਾਟ ਕਰ ਦਿੱਤਾ ਜਾਵੇਗਾ ਅਤੇ ਜੇਕਰ ਮੌਜੂਦਾ ਸਥਿਤੀ ਜਾਰੀ ਰਹੀ ਤਾਂ ਇਸ ਨਾਲ ਮੌਨਸੂਨ ਦੌਰਾਨ ਰਾਜਾਂ ਵਿੱਚ ਕੋਲੇ ਦੀ ਕਮੀ ਪੈਦਾ ਹੋ ਸਕਦੀ ਹੈ ਜਿਸ ਨਾਲ ਰਾਜਾਂ ਵਿੱਚ ਬਿਜਲੀ ਸਪਲਾਈ ਦੀ ਸਥਿਤੀ 'ਤੇ ਮਾੜਾ ਅਸਰ ਪੈ ਸਕਦਾ ਹੈ।
ਸ਼੍ਰੀ ਸਿੰਘ ਨੇ ਸਪੱਸ਼ਟ ਕਰਦਿਆਂ ਦੱਸਿਆ ਕਿ ਬਿਜਲੀ ਦੀ ਮੰਗ ਅਤੇ ਖਪਤ ਵਿੱਚ ਵਾਧਾ ਹੋਣ ਕਾਰਨ ਕੋਲਾ ਅਧਾਰਿਤ ਉਤਪਾਦਨ ਦਾ ਹਿੱਸਾ ਵਧਿਆ ਹੈ ਅਤੇ ਪਾਵਰ ਪਲਾਂਟਾਂ ਦੁਆਰਾ ਕੋਲੇ ਦੀ ਕੁੱਲ ਖਪਤ ਵਿੱਚ ਵੀ ਵਾਧਾ ਹੋਇਆ ਹੈ। ਉਨ੍ਹਾਂ ਅੱਗੇ ਕਿਹਾ ਕਿ ਘਰੇਲੂ ਕੋਲੇ ਦੀ ਕੁੱਲ ਜ਼ਰੂਰਤ ਦਾ ਸਿਰਫ਼ 88% ਹਿੱਸਾ ਉਪਲਬਧ ਹੈ। ਮਾਨਸੂਨ ਦੀ ਸ਼ੁਰੂਆਤ ਤੋਂ ਪਹਿਲਾਂ ਪਾਵਰ ਪਲਾਂਟਾਂ ਵਿੱਚ ਘੱਟੋ-ਘੱਟ ਲੋੜੀਂਦੇ ਕੋਲੇ ਦੇ ਸਟਾਕ ਨੂੰ ਯਕੀਨੀ ਬਣਾਉਣ ਲਈ, ਮੰਤਰੀ ਨੇ ਨਿਰਦੇਸ਼ ਦਿੱਤੇ ਹਨ ਕਿ ਸਟੇਟ ਜੈਨਕੋਸ ਅਤੇ ਆਈਪੀਪੀਜ਼ ਦੀ ਮਲਕੀਅਤ ਵਾਲੇ ਥਰਮਲ ਪਾਵਰ ਪਲਾਂਟਾਂ ਨੂੰ ਕੋਲੇ ਦੇ ਢੁਕਵੇਂ ਸਟਾਕ ਨੂੰ ਕਾਇਮ ਰੱਖਣ ਲਈ ਸਾਰੇ ਸਰੋਤਾਂ ਦੀ ਵਰਤੋਂ ਕਰਨੀ ਚਾਹੀਦੀ ਹੈ।
ਮੰਤਰੀ ਮੰਡਲ
ਪ੍ਰਗਤੀ ਮੈਦਾਨ ‘ਤੇ ਭੂ-ਮੁਦਰੀਕਰਨ ਨੂੰ ਪ੍ਰਵਾਨਗੀ, ਫਾਈਵ ਸਟਾਰ ਹੋਟਲ ਦਾ ਨਿਰਮਾਣ ਹੋਵੇਗਾ ਆਈਟੀਪੀਓ ਦਾ ਮੈਗਾ ਪ੍ਰੋਜੈਕਟ ਪ੍ਰਗਤੀ ਮੈਦਾਨ ਨੂੰ ਵਿਸ਼ਵ ਪੱਧਰੀ ਅੰਤਰਰਾਸ਼ਟਰੀ ਪ੍ਰਦਰਸ਼ਨੀ ਅਤੇ ਸੰਮੇਲਨ ਕੇਂਦਰ ਦੇ ਰੂਪ ਵਿੱਚ ਵਿਕਸਿਤ ਕਰੇਗਾ
ਆਈਟੀਪੀਓ ਨੂੰ ਪ੍ਰਗਤੀ ਮੈਦਾਨ ‘ਤੇ 99 ਵਰ੍ਹੇ ਦੇ ਲੀਜ ਹੋਲਡ ਦੇ ਅਧਾਰ ‘ਤੇ 3.7 ਏਕੜ ਜ਼ਮੀਨ ਨੂੰ ਟ੍ਰਾਂਸਫਰ ਕਰਨ ਲਈ ਅਧਿਕ੍ਰਿਤ ਕੀਤਾ ਗਿਆ
ਆਧੁਨਿਕ ਸੁਵਿਧਾਵਾਂ ਵਾਲੇ ਫਾਈਵ ਸਟਾਰ ਹੋਟਲ ਦੇ ਵਿਕਾਸ ਅਤੇ ਸੰਚਾਲਨ ਲਈ ਆਈਟੀਡੀਸੀ ਅਤੇ ਆਈਆਰਸੀਟੀਸੀ ਇੱਕ ਸਪੈਸ਼ਲ ਉਦੇਸ਼ ਕੰਪਨੀ ਦਾ ਗਠਨ ਕਰਨਗੇ
ਹੋਟਲ ਸੁਵਿਧਾ ਨਾਲ ਆਈਈਸੀਸੀ ਪ੍ਰੋਜੈਕਟ ਦਾ ਮੁੱਲ ਸੰਵਧਨ ਹੋਵੇਗਾ ਅਤੇ ਰੋਜ਼ਗਾਰ ਨਿਰਮਾਣ ਨਾਲ ਭਾਰਤ ਨੂੰ ਵਿਸ਼ਵ ਵਪਾਰ ਅਤੇ ਵਣਜ ਮੰਜ਼ਿਲ ਦੇ ਰੂਪ ਪ੍ਰੋਤਸਾਹਨ ਮਿਲੇਗਾ
ਮਹੱਤਵਪੂਰਨ ਅੰਤਰਰਾਸ਼ਟਰੀ ਵਪਾਰ ਮੇਲੇ ਨੂੰ ਪ੍ਰੋਤਸਾਹਨ ਮਿਲੇਗਾ ਜੋ ਮੇਕ ਇਨ ਇੰਡੀਆ, ਸਕਿੱਲ ਇੰਡੀਆ ਅਤੇ ਇਨਵੈਸਟ ਇੰਡੀਆ ਵਰਗੀਆਂ ਪ੍ਰਮੁੱਖ ਪਹਿਲਾਂ ਨੂੰ ਹੁਲਾਰਾ ਦਿੰਦਾ ਹੈ
ਆਈਈਸੀਸੀ ਪ੍ਰੋਜੈਕਟ ਦਾ ਕਾਰਜ ਪ੍ਰਗਤੀ ‘ਤੇ ਹੈ ਅਤੇ ਇਸ ਦੇ 2020-21 ਤੱਕ ਪੂਰੇ ਹੋਣ ਦੀ ਸੰਭਾਵਨਾ ਹੈ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਯੋਜਨਾ ਨੂੰ ਪ੍ਰਵਾਨਗੀ ਦਿੱਤੀ ਹੈ ਅਤੇ ਐੱਸਪੀਵੀ ਦੇ ਪੱਖ ਵਿੱਚ 611 ਕਰੋੜ ਰੁਪਏ ਦੇ ਮੁੱਲ ਉੱਤੇ 99 ਵਰ੍ਹੇ ਦੇ ਲੀਜ ਹੋਲਡ ਤਹਿਤ 3.7 ਏਕੜ ਜ਼ਮੀਨ ਟ੍ਰਾਂਸਫਰ ਕਰਨ ਲਈ ਭਾਰਤ ਵਪਾਰ ਸੰਵਰਧਨ ਸੰਗਠਨ  ਨੂੰ ਅਧਿਕ੍ਰਿਤ ਕੀਤਾ ਗਿਆ ਹੈ । ਫਾਈਵ ਸਟਾਰ ਹੋਟਲ ਦੇ ਵਿਕਾਸ ਅਤੇ ਸੰਚਾਲਨ ਲਈ ਭਾਰਤੀ ਸੈਰ ਸਪਾਟਾ ਵਿਕਾਸ ਨਿਗਮ  ਅਤੇ ਭਾਰਤੀ ਰੇਲਵੇ ਖਾਨ-ਪਾਨ ਅਤੇ ਸੈਰ ਸਪਾਟਾ ਨਿਗਮ  ਇੱਕ ਵਿਸ਼ੇਸ਼ ਉਦੇਸ਼ ਕੰਪਨੀ ਦਾ ਗਠਨ ਕਰਨਗੇ ।
ਅੰਤਰਰਾਸ਼ਟਰੀ ਪ੍ਰਦਰਸ਼ਨੀ ਅਤੇ ਸੰਮੇਲਨ ਕੇਂਦਰ  ਪ੍ਰੋਜੈਕਟ ਦੇ ਲਾਗੂਕਰਨ ਦਾ ਕਾਰਜ ਤੇਜ਼ੀ ਨਾਲ ਚਲ ਰਿਹਾ ਹੈ ਅਤੇ ਇਸ ਦੇ ਸਾਲ 2020 - 21 ਤੱਕ ਪੂਰੇ ਹੋਣ ਦੀ ਸੰਭਾਵਨਾ ਹੈ ।
ਪ੍ਰਗਤੀ ਮੈਦਾਨ ਉੱਤੇ ਹੋਟਲ ਨਿਰਮਾਣ ਕਾਰਜ ਜਲਦੀ ਸਮਾਪਤ ਕਰਨ ਲਈ ਐੱਸਪੀਵੀ ਜ਼ਰੂਰੀ ਕਦਮ ਉਠਾਏਗੀ। ਲੰਬੀ ਮਿਆਦ ਦੀ ਲੀਜ ਦੇ ਅਧਾਰ ਉੱਤੇ ਹੋਟਲ ਦੇ ਨਿਰਮਾਣ, ਸੰਚਾਲਨ ਅਤੇ ਪ੍ਰਬੰਧਨ ਲਈ ਪਾਰਦਰਸ਼ੀ ਅਤੇ ਪ੍ਰਤੀਯੋਗੀ ਟੈਂਡਰ ਪ੍ਰਕਿਰਿਆ ਤਹਿਤ ਤੀਜੀ ਧਿਰ ਵਿਕਾਸਕਰਤਾ ਅਤੇ ਸੰਚਾਲਨਕਰਤਾ ਦੀ ਚੋਣ ਇਨ੍ਹਾਂ ਵਿੱਚ ਸ਼ਾਮਲ ਹਨ ।
ਭਾਰਤ ਦਾ ਬੁਨਿਆਦੀ ਢਾਂਚਾ ਅਤੇ ਸੈਰ-ਸਪਾਟਾ ਨੂੰ ਸ੍ਰੇਸ਼ਠ ਸੰਸਥਾਵਾਂ ਅਤੇ ਸੇਵਾਵਾਂ ਦੇ ਅਨੁਸਾਰ ਵਿਕਸਿਤ ਕਰਨ ਨਾਲ ਸਬੰਧਿਤ ਸਰਕਾਰ ਦੀ ਦ੍ਰਿਸ਼ਟੀ ਦੇ ਅਨੁਰੂਪ ਆਈਟੀਪੀਓ ਪ੍ਰਗਤੀ ਮੈਦਾਨ ਦਾ ਪੁਰਨਵਿਕਾਸ ਕਰਕੇ ਇਸ ਨੂੰ ਵਿਸ਼ਵ ਪੱਧਰੀ ਆਈਈਸੀਸੀ ਬਣਾਉਣ ਲਈ ਇਸ ਮੈਗਾ ਪ੍ਰੋਜੈਕਟ ਦਾ ਲਾਗੂਕਰਨ ਕਰ ਰਿਹਾ ਹੈ । ਪੂਰੇ ਵਿਸ਼ਵ ਵਿੱਚ ਹੋਟਲ ਸੁਵਿਧਾ ਕਿਸੇ ਬੈਠਕ, ਪਹਿਲ , ਸੰਮੇਲਨ ਅਤੇ ਪ੍ਰਦਰਸ਼ਨੀ  ਦਾ ਅਭਿੰਨ ਅੰਗ ਹੁੰਦੀ ਹੈ ।
ਹੋਟਲ ਸੁਵਿਧਾ ਆਈਈਸੀਸੀ ਪ੍ਰੋਜੈਕਟ ਦਾ ਅਭਿੰਨ ਹਿੱਸਾ ਹੈ, ਜੋ ਭਾਰਤ ਨੂੰ ਗਲੋਬਲ ਬੈਠਕਾਂ , ਪਹਿਲਾਂ, ਸੰਮੇਲਨਾਂ ਅਤੇ ਪ੍ਰਦਰਸ਼ਨੀਆਂ  ਦੀ ਹੱਬ ਦੇ ਰੂਪ ਵਿੱਚ ਪ੍ਰੋਤਸਾਹਨ ਪ੍ਰਦਾਨ ਕਰੇਗਾ ਅਤੇ ਰੋਜਗਾਰ ਸਿਰਜਣ ਦੇ ਨਾਲ ਵਪਾਰ ਅਤੇ ਵਣਜ ਨੂੰ ਹੁਲਾਰਾ ਦੇਵੇਗਾ । ਹੋਟਲ ਆਈਈਸੀਸੀ ਪ੍ਰੋਜੈਕਟ ਦਾ ਮੁੱਲ ਸੰਵਰਧਨ ਕਰੇਗਾ ਅਤੇ ਭਾਰਤੀ ਵਪਾਰ ਅਤੇ ਉਦਯੋਗ ਨੂੰ ਲਾਭ ਪ੍ਰਦਾਨ ਕਰੇਗਾ ।
ਇਸ ਦੇ ਇਲਾਵਾ ਅੰਤਰਰਾਸ਼ਟਰਪੀ ਵਪਾਰ ਮੇਲੇ ਨੂੰ ਪ੍ਰਗਤੀ ਮੈਦਾਨ ਦੇ ਇਸ ਰੂਪਾਂਤਰਣ ਨਾਲ ਲਾਭ ਮਿਲੇਗਾ ਜਿਸ ਵਿੱਚ ਹਰ ਸਾਲ ਲੱਖਾਂ ਦੀ ਸੰਖਿਆ ਵਿੱਚ ਵਪਾਰੀ ਅਤੇ ਆਮ ਲੋਕ ਭਾਗ ਲੈਂਦੇ ਹਨ । ਭਾਗ ਲੈਣ ਵਾਲੇ ਵਪਾਰੀਆਂ , ਉੱਦਮੀਆਂ ਅਤੇ ਲੋਕਾਂ ਨੂੰ ਇਨ੍ਹਾਂ ਆਧੁਨਿਕ ਸੁਵਿਧਾਵਾਂ ਤੋਂ ਬਹੁਤ ਲਾਭ ਮਿਲੇਗਾ । ਵਪਾਰ ਮੇਲੇ ਵਿੱਚ ਭਾਗ ਲੈਣ ਵਾਲੇ ਲੋਕਾਂ ਦੀ ਸੰਖਿਆ ਵਿੱਚ ਵਾਧਾ ਹੋਵੇਗਾ । ਲੋਕਾਂ ਨੂੰ ਇੱਕ ਪਲੇਟਫਾਰਮ ਮਿਲੇਗਾ ਜਿੱਥੇ ਉਹ ਆਪਣੇ ਵਪਾਰ ਦਾ ਵਿਸਤਾਰ ਕਰ ਸਕਣਗੇ ਅਤੇ ਭਾਰਤੀ ਮਾਲ ਅਤੇ ਸੇਵਾਵਾਂ ਨੂੰ ਹੁਲਾਰਾ ਦੇ ਸਕਣਗੇ।